Jendrik Sigwart

Jendrik Sigwart (født 27. august 1994 i Hamburg i Tyskland) er en tysk sanger og låtskriver. Han representerte Tyskland i Eurovision Song Contest 2021 i Rotterdam i Nederland med låten «I Don’t Feel Hate».

Bakgrunn 
Sigwart vokste opp i Hamburg som den nest eldste i en søskenflokk på fire. Allerede som barn begynte han å spille fiolin og piano. Etter å ha fullført videregående skole studerte han musikalteater ved Hochschule Osnabrück. Han har skrevet flere egne sanger, både for vokal og favorittinstrumentet ukulele.

Da spilleoppdragene uteble i 2020 på grunn av koronaviruspandemien, brukte han i stedet tiden på å skrive en sang og produsere en musikkvideo til den. Han la ut en humoristisk post på TikTok og Instagram under mottoet: «How to make a Musikvideo».

Jendrik Sigwart hadde drømt å delta i Eurovision Song Contest, noe har fortalte om i flere videoer på sosiale medier. Høsten og vinteren 2020–2021 deltok han i utvelgelsesprosessen for å bli Tysklands representant i Eurovision Song Contest 2021 i Nederland. Blant rundt hundre deltakere ble han vurdert av to uavhengige jurygrupper, og ble valgt til landets representant. Den tyske kringkasteren offentliggjorde deltakelsen i februar 2021, og låten «I Don't Feel Hate» ble offentliggjort 25. februar. I konkurransen endte han nest sist i finalen, med kun 3 poeng fra juryene og 0 fra seerne.

Referanser

Eksterne lenker 
 
 
 
 

Tysk musikk
Tyske musikere
Tyske sangere
Deltakere i Eurovision Song Contest 2021